
VYHODNOTENIE PRIPOMIENKOVÉHO KONANIA
Zákon, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov
LP/2025/105
Spôsob pripomienkového konania
Počet vznesených pripomienok, z toho zásadných:			44/8
Počet vyhodnotených pripomienok:					44

Počet akceptovaných pripomienok, z toho zásadných: 		18/2
Počet čiastočne akceptovaných pripomienok, z toho zásadných: 	8/3 
Počet neakceptovaných pripomienok, z toho zásadných:		18/3

Počet vznesených hromadných pripomienok:			0
Počet vyhodnotených hromadných pripomienok:			0

Počet akceptovaných hromadných pripomienok:			0
Počet čiastočne akceptovaných hromadných pripomienok:		0
Počet neakceptovaných hromadných pripomienok:			0	
2

Vysvetlivky k použitým skratkám v tabuľkách:
O – obyčajná	A – akceptovaná
Z – zásadná	N – neakceptovaná
                        ČA – čiastočne akceptovaná
                        NEP – neprihliada sa
Vyhodnotenie vecných pripomienok
Vznesené pripomienky
	Subjekt
	Typ
	Pripomienka
	Vyh.
	Spôsob vyhodnotenia

	ASŠŠZ
Asociácia súkromných škôl a školských zariadení
	O
	Celému materiálu
ZÁSADNÁ PRIPOMIENKA: Nesúhlasíme s navrhovanými zmenami v celom rozsahu a žiadame zákon ponechať v pôvodnom znení. 
Zdôvodnenie: I keď chápeme cieľ zavedenia všeobecnej prísnejšej úpravy, ktorým je dôraz na riadne plnenie povinného predprimárneho vzdelávania a povinnej školskej dochádzky, nemôžeme súhlasiť s celoplošným sprísňovaním, ktoré sa zmenou zákona dotkne všetkých škôl. Navrhuje sa sprísnenie podmienok plošne pre všetky školy so súčasným zavedením možnosti miernejšieho režimu pre školy, ktoré nepresiahnu referenčnú hodnotu podľa ods. 17. Samotný predkladateľ v dôvodovej správe pritom uvádza, že práve tento stav očakáva vo väčšie škôl. Nerozumieme, prečo sa potom neuplatnil opačný princíp a teda ponechanie pôvodného stavu pre všetky školy so súčasnou možnosťou prísnejšieho režimu v školách, v ktorých reálne nastáva problém.   
Aktuálne platná legislatíva školám umožňuje žiadať pri absencii dieťaťa viac ako 2x7/5 dní v kĺzavom mesiaci potvrdenie lekára o zdravotnom stave dieťaťa, a v odôvodnených prípadoch dokonca pri každom jeho chýbaní pre chorobu. Máme za to, že súčasná legislatíva zabezpečuje dostatočný dohľad školy nad prípadným zneužívaním ospravedlňovania dieťaťa/žiaka z vyučovania zákonnými zástupcami. 
Navrhované zmeny odmietame najmä z dôvodu zbytočného navýšenia administratívnej záťaže škôl. Školám sa už roky opakovane sľubuje debyrokratizácia a zjednodušenie administratívy, no namiesto toho sme svedkami zavádzaní nových administratívnych povinností a regulatívov. V novom režime ospravedlňovania, ktorý bude podľa predkladateľa zahŕňať väčšinu škôl, bude potrebné sledovať už nie súhrn v rámci školského polroka, ale súhrn v rámci kalendárneho mesiaca a po sebe dvoch nasledujúcich mesiacov tak, aby v rámci mesiaca nepresiahol počet hodín neprítomnosti žiaka z dôvodu ochorenia dvojnásobok týždenného počtu vyučovacích hodín určených v príslušnom učebnom pláne školského vzdelávacieho programu a zároveň v rámci dvoch po sebe nasledujúcich mesiacov viac ako trojnásobok týchto hodín. Okrem toho pripomíname, že neprítomnosť žiaka v škole môže byť z viacerých dôvodov, nielen z dôvodu ochorenia (reprezentácia školy, účasť na súťažiach, rodinné dôvody ako účasť na pohrebe a pod.) V praxi bude potrebné v rámci súhrnného počtu zameškaných hodín odlišovať iné dôvody absencie než ochorenia.
V neposlednom rade navrhované znenie úpravy odmietame aj z dôvodu nejasnej a veľmi komplikovanej formulácie jednotlivých ustanovení. Z navrhovaného textu nie je zrejmé, či sa do súhrnu budú započítavať aj absencie podložené lekárskym potvrdením, alebo či lekár bude povinný vystavovať lekárske potvrdenie len na základe žiadosti rodiča, ktorý sa domnieva, že už prekročil trojnásobok týždenného počtu vyučovacích hodín v rámci polroka. 
Na základe uvedeného považujeme zámer predkladateľa sprísniť úpravu ospravedlňovania vymeškaných hodín za legitímny, avšak navrhované ustanovenia v praxi za nerealizovateľné.
Na záver si dovoľujeme vysloviť názor, že navrhované úpravy nevyriešia problémy tam, kde je to potrebné (rodič, ktorý dieťa chce ospravedlniť, potvrdenie si zabezpečí), no zavedú zbytočnú záťaž tam, kde doteraz nebola. Poctivých rodičov aj školy zaťažia zbytočnou administratívou a vytvoria nadprácu pre už dnes extrémne vyťažených pediatrov.
	N
	Pripomienka bola s pripomienkujúcim subjektom prerokovaná dňa 15. 4. 2025.  Pripomienka neakceptovaná. 
Pripomienkujúci subjekt na pripomienke trvá.     

	GPSR
Generálna prokuratúra Slovenskej republiky
	O
	K návrhu zákona všeobecne – O:
K predloženému návrhu zákona ako celku predkladáme všeobecne nasledovné stanovisko:

 S cieľom sledovaným predloženým návrhom zákona, ktorým je zmena systému ospravedlňovania vymeškaných hodín žiakov základných a stredných škôl a detí, ktoré plnia povinné predprimárne vzdelávanie v materských školách, sa stotožňujeme. 

Nesúhlasíme však s formou, v akej bol návrh zákona predložený do medzirezortného pripomienkového konania. Sme toho názoru, že navrhované ustanovenia nespĺňajú kritéria ustanovené najmä v § 3 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov. V tejto súvislosti poukazujeme predovšetkým na nezrozumiteľnosť navrhovaných ustanovení napríklad § 144 ods. 11 a 12, ods. 20 a ďalšie. 

Návrh zákona je taktiež potrebné upraviť aj po legislatívno-technickej stránke, napríklad v novom § 144 ods. 18 za slová „do 15. augusta“ a v § 144 ods. 19 za slová „od 15. marca“ odporúčame vložiť slová „príslušného kalendárneho roka“. 

Nezrozumiteľnosť „jazyka“ jednotlivých ustanovení návrhu zákona, môže v prípade jeho schválenia  spôsobovať pri jeho následnej aplikácii v praxi nemalé problémy. 

Preto, aby bol dosiahnutý účel návrhu zákona, v nadväznosti na uvedené skutočnosti odporúčame predkladateľovi predložené znenie upraviť tak, aby  bolo zrozumiteľné pre všetkých „adresátov“, t. j. nielen pre miestne orgány štátnej správy, riaditeľov škôl a materských škôl, ale v neposlednom rade aj pre rodičov.
	N
	Zapracované časti, ktoré sa týkajú § 144 ods. 18 a 19. 
Vzhľadom na cieľ navrhovaného mechanizmu a jednotlivé okolnosti, ktoré vstupujú do nastavenia a zmien jednotlivých režimov, nevnímame návrh ako nezrozumiteľný.     

	KBS
Konferencia biskupov Slovenska
	Z
	§ 144 ods. 9
V Článku I. návrhu materiálu navrhujeme:
a)	vložiť nový novelizačný bod 1. v znení: „V § 144 ods. 9 v prvej vete sa za slová: „bez zbytočného odkladu“ vkladá text s nasledovným znením: „, najneskôr však do 2 vyučovacích dní,“;
b)	v zákone explicitne ustanoviť primerané sankcie pri porušení uvedeného ustanovenia;
c)	doterajšie novelizačné body „1. – 7.“ prečíslovať na „2. – 8.“
Odôvodnenie: 
Navrhujeme, aby zákon jednoznačne a jasne ustanovil primeranú lehotu – najneskôr do 2 vyučovacích dní – v ktorej je zákonný zástupca/rodič povinný oznámiť príčinu neprítomnosti žiaka. Pravidlá ospravedlňovania neprítomnosti detí zo strany zákonných zástupcov sú totiž zliberalizované do takej miery, že zároveň neprimerane zaťažujú učiteľov vyhodnocovaním neprítomnosti podľa týždňov vymeškaných hodín. Okrem toho je zákon komplikovaný a len veľmi ťažko sa v ňom orientujú rodičia či učitelia. Taktiež odporúčame, aby zákon ustanovil primerané sankcie pri porušení tohto ustanovenia zákona, keďže sa dá dôvodne predpokladať, že bez ustanovených primeraných sankcií nie je možné reálne minimalizovať počet vymeškaných hodín na vyučovaní.
	A
	Pripomienka bola s pripomienkujúcim subjektom prerokovaná 15. 4. 2025.   

Pripomienka bola akceptovaná. V § 144 ods. 10 sa doplní, že školy si upravia v školskom poriadku termín, dokedy musí zákonný zástupca preukázať dôvody neprítomnosti  dieťaťa alebo žiaka na vyučovaní.                

	KBS
Konferencia biskupov Slovenska
	Z
	§ 161x ods. 3
V Článku I. návrhu materiálu v bode 7. v navrhovanom § 161x ods. 3 navrhujeme za slová: „štátnej správy v školstve“ vložiť (pred bodku na konci vety) text s nasledovným znením: „a upovedomí aj zriaďovateľa školy.“
Odôvodnenie: 
V prípade nespokojnosti majú rodičia tendencie obrátiť sa priamo na zriaďovateľa školy, z uvedeného dôvodu považujeme za vhodné, aby bol o tejto skutočnosti informovaný aj zriaďovateľ.
	A
	Pripomienka bola s pripomienkujúcim subjektom prerokovaná 15. 4. 2025. 
   
Pripomienka bola akceptovaná. 


	

	MDSR
Ministerstvo dopravy Slovenskej republiky
	O
	názvu zákona
1. V názve zákona odporúčame za slovo „vzdelávaní“ vložiť slová „(školský zákon)“.
	A
	

	MDSR
Ministerstvo dopravy Slovenskej republiky
	O
	Čl. I bodu 4
2. V čl. I bode 4 § 144 odporúčame v odseku 17 slová „Referenčnú hodnota“ nahradiť slovami „Referenčnú hodnotu“ a v odseku 19 pred číslo „12“ vložiť slovo „odseku“.
	A
	

	MDSR
Ministerstvo dopravy Slovenskej republiky
	O
	Čl. I bodu 6
3. V čl. I bode 6 § 157 ods. 3 písm. a) dvadsiatomprvom bode odporúčame slovo „vzdelávania“ nahradiť slovom „vzdelávanie“.
	A
	

	MDSR
Ministerstvo dopravy Slovenskej republiky
	O
	Čl. I bodu 7
4. V čl. I bode 7 v § 161x odporúčame 
- odseky 1 a 2 vyjadriť v jednotnom čísle,
- v  odsekoch 1 a 2 slová „predpisov  účinných  do  dňa“ nahradiť  slovami „tohto zákona  v  znení   
   účinnom do dňa nadobudnutia“,
- v odseku 3 za slovo „dňa“ vložiť slovo „nadobudnutia“.
	ČA
	K odseku 3 - v právnych predpisoch sú prechodné ustanovenia aj bez slova "nadobudnutia". LPV nemajú osobitnú úpravu v tejto veci. 

	MFSR
Ministerstvo financií Slovenskej republiky
	O
	Celému materiálu
Návrh je potrebné zosúladiť s prílohou č. 1 Legislatívnych pravidiel vlády SR (napríklad v názve návrhu zákona za slovo „vzdelávaní“ vložiť slová „(školský zákon)“, v čl. I  bode 4 § 144 ods. 17 slovo „hodnota“ nahradiť slovom „hodnotu“, v § 144 ods. 18 v časti vety za bodkočiarkou za slovo „školstve“ vložiť slová „oznámi plnenie referenčnej hodnoty podľa odseku 17“, v § 144 ods. 19 slová „alebo 12“ nahradiť slovami „alebo odseku 12“, v § 144 ods. 21 v časti vety za bodkočiarkou za slovo „školstve“ vložiť slová „oznámi presiahnutie pomernej časti referenčnej hodnoty podľa odseku 17“, v bode 6 slovo „dvadsiatomprvom“ nahradiť slovami „dvadsiatom prvom“, vypustiť slovo „ospravedlnenia,“ (2x - prvý a druhý výskyt) ako nadbytočné a slovo „vzdelávania“ nahradiť slovom „vzdelávanie“, nad rámec predloženého návrhu odporúčame zvážiť, či vzhľadom na navrhovanú právnu úpravu nie je potrebné upraviť aj platné znenie § 110 ods. 5 a 6 a § 150 ods. 8 písm. j) školského zákona).
	ČA
	Navrhovanú úpravu v § 144 ods. 18 a 21 považujeme z hľadiska legislatívnej hospodárnosti za nadbytočnú. Z vecného hľadiska nie je potrebná úprava § 110 ods. 6.        

	MINCRS
Ministerstvo cestovného ruchu a športu Slovenskej republiky
	O
	Čl. I bodu 4
Odporúčame v § 144 ods. 17 slovo „hodnota“ nahradiť slovom „hodnotu“ a v § 144 ods. 19 slová „11 alebo 12“ nahradiť slovami „11 alebo odseku 12“. Súčasne v odsekoch 18 a 21 odporúčame v časti vety za bodkočiarkou doplniť slová, ktorými bude vyjadrené, čo má byť zo strany orgánu miestnej štátnej správy v školstve vykonané.
	ČA
	Navrhovanú úpravu v § 144 ods. 18 a 21 považujeme z hľadiska legislatívnej hospodárnosti za nadbytočnú.  

	MINCRS
Ministerstvo cestovného ruchu a športu Slovenskej republiky
	O
	Čl. I bodu 6
Odporúčame slovo „dvadsiatomprvom“ nahradiť slovami „dvadsiatom prvom“. Ide o gramatickú pripomienku.
	A
	

	MINCRS
Ministerstvo cestovného ruchu a športu Slovenskej republiky
	O
	Čl. I všeobecne
Odporúčame vo vzťahu k vloženiu nových ustanovení do § 144 upraviť napríklad v § 110 ods. 5 vnútorný odkaz na „§ 144 ods. 2, 3, 5 až 13“, nakoľko predpokladáme, že nové odseky vkladané do § 144 sa nebudú rovnako vzťahovať na policajné školy. V prípade, ak by sa mali vzťahovať na policajné školy, tak je potrebné vykonať úpravu vnútorného odkazu vo vzťahu k § 144 v § 110 ods. 6.
	ČA
	Z vecného hľadiska nie je potrebná úprava v § 110 ods. 6.  

	MKSR
Ministerstvo kultúry Slovenskej republiky
	O
	Celému materiálu
V názve návrhu zákona odporúčame za slovo „vzdelávaní“ vložiť slová „(školský zákon)“.
Odôvodnenie: Legislatívno-technická pripomienka.
	A
	

	MKSR
Ministerstvo kultúry Slovenskej republiky
	O
	Čl. I bod 4
V navrhovanom znení § 144 ods. 17 odporúčame slovo „hodnota“ nahradiť slovom „hodnotu“.  
Odôvodnenie: Jazyková pripomienka.
	A
	

	MKSR
Ministerstvo kultúry Slovenskej republiky
	O
	Čl. I bod 6
Navrhujeme slovo „dvadsiatomprvom“ nahradiť slovami „dvadsiatom prvom“.
Odôvodnenie: Legislatívno-technická pripomienka.
	A
	

	MOSR
Ministerstvo obrany Slovenskej republiky
	Z
	Čl. I - nad rámec návrhu zákona
V čl. I  návrhu zákona žiadame za šiesty bod  vložiť nový siedmy bod tohto znenia:
„7. Za § 149a sa vkladá § 149b, ktorý vrátane nadpisu znie:

„§ 149b
Štipendium poskytované Ministerstvom obrany Slovenskej republiky

(1)	 Ministerstvo obrany Slovenskej republiky (ďalej len „ministerstvo obrany“) môže žiakovi strednej školy poskytovať štipendium, ak sa plnoletý žiak alebo zákonný zástupca neplnoletého žiaka zaviaže v zmluve o poskytovaní štipendia uzavretej medzi ministerstvom obrany a plnoletým žiakom alebo zákonným zástupcom neplnoletého žiaka, že najneskôr do 15 dní po skončení štúdia požiada o prijatie do štátnej služby profesionálneho vojaka a zotrvá v služobnom pomere po dohodnutú  dobu.
(2)	 Štipendium sa poskytuje podľa štipendijného programu schváleného ministerstvom obrany. 
(3)	 V zmluve o poskytovaní štipendia podľa odseku 1 sa uvádza najmä výška štipendia, doba zotrvania v služobnom pomere, podmienky poskytovania a vyplácania štipendia, dôvody zániku nároku na štipendium a podmienky vrátenia štipendia.
  
(4)	 Doba zotrvania v služobnom pomere nesmie byť dlhšia ako dvojnásobok doby, počas ktorej bolo žiakovi  poskytované štipendium.

(5)	 Na poskytnutie štipendia nie je právny nárok.

(6)	 Ministerstvo obrany môže poveriť organizačno-technickým zabezpečením poskytovania a vyplácania štipendia podľa odseku 1 strednú školu. Stredná škola plní úlohy na základe písomnej zmluvy s ministerstvom obrany, ktorá obsahuje okrem identifikačných údajov zmluvných strán najmä
a)	objem finančných prostriedkov určených na poskytovanie štipendia,
b)	obdobie, za ktoré sa príslušné štipendium poskytuje a spôsob poskytnutia finančných prostriedkov na účel poskytovania štipendia,
c)	dátum, do ktorého stredná škola predloží ministerstvu obrany zúčtovanie.

(7)	 Štipendijné programy, počet žiakov, ktorým sa priznáva štipendium, požadované študijné výsledky, lehotu na podávanie žiadostí, kritériá a spôsob hodnotenia žiadostí a ďalšie podmienky priznania štipendia podľa odseku 1 určuje a zverejňuje ministerstvo obrany na svojom webovom sídle.“.“.
Doterajšie body sa primerane prečíslujú.

Odôvodnenie:

	Ministerstvo obrany Slovenskej republiky plánuje poskytovať štipendium žiakom stredných škôl v priebehu ich štúdia ako určitú formu motivačného príspevku za protihodnotu v podobe záväzku týchto žiakov stať sa súčasťou ozbrojených síl Slovenskej republiky a vykonávať štátnu službu profesionálneho vojaka po dobu dohodnutú v zmluve o poskytovaní štipendia. Štipendium sa bude poskytovať vo vybraných študijných a učebných odboroch vzdelávania z rozpočtu Ministerstva obrany Slovenskej republiky. Cieľom poskytovania štipendia Ministerstvom obrany Slovenskej republiky je podporiť záujem žiakov stredných škôl o vzdelávanie vo vybraných študijných a učebných odboroch štúdia, motivovať ich k dosahovaniu kvalitných študijných výsledkov a po skončení ich štúdia k výkonu štátnej služby profesionálneho vojaka v služobnom pomere k  Slovenskej republike. Prínosom tejto právnej úpravy bude získanie kvalitného personálu vo vybraných vojenských odbornostiach a doplnenie ozbrojených síl Slovenskej republiky.

	Výška štipendia bude závisieť od hodnotenia žiaka na vysvedčení za predchádzajúci školský polrok, pričom za obdobie letných prázdnin sa štipendium nebude poskytovať. Doba zotrvania v služobnom pomere nesmie byť dlhšia ako dvojnásobok doby poskytovania štipendia. Podmienky poskytovania štipendia budú uvedené v zmluve o poskytovaní štipendia a zároveň zverejnené na webovom sídle Ministerstva obrany Slovenskej republiky. Na poskytovanie štipendia nebude právny nárok. 

Nové ustanovenie § 149b zákona č. 245/2008 Z. z. o výchove a vzdelávaní  a o  zmene a doplnení niektorých zákonov v znení neskorších predpisov bude tvoriť právny základ na poskytovanie štipendia žiakom stredných škôl podľa vyššie uvedených podmienok, pričom Ministerstvo obrany Slovenskej republiky plánuje poskytovať predmetné štipendiá od 1. septembra 2026. Navrhované opatrenie si nevyžiada dodatočné navýšenie finančných zdrojov rozpočtovej kapitoly Ministerstva obrany Slovenskej republiky.
Túto pripomienku považuje Ministerstvo obrany Slovenskej republiky za zásadnú.
	N
	Rozporové konanie sa uskutočnilo 15. 4. 2025. 

Rozpor bol odstránený.  

	MOSR
Ministerstvo obrany Slovenskej republiky
	Z
	Nad rámec návrhu zákona
V súvislosti s predchádzajúcou zásadnou pripomienkou k čl. I  žiadame do návrhu zákona vložiť nový čl. II, v ktorom sa navrhuje novelizovať aj zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov, ktorý je vo vecnej gescii Ministerstva obrany Slovenskej republiky, v tomto znení:
„Čl. II
Zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení zákona č. 378/2015 Z. z., zákona č. 125/2016 Z. z., zákona č. 69/2018 Z. z., zákona č. 107/2018 Z. z., zákona č. 177/2018 Z. z., zákona č. 347/2018 Z. z., zákona č. 35/2019 Z. z., zákona č. 319/2019 Z. z., zákona č. 377/2019 Z. z., zákona č. 477/2019 Z. z., zákona č. 126/2020 Z. z., zákona č. 309/2020 Z. z., zákona č. 76/2021 Z. z., zákona č. 310/2021 Z. z., zákona č. 412/2021 Z. z.,  zákona č. 92/2022 Z. z., zákona č. 125/2022 Z. z., zákona č. 350/2022 Z. z., zákona č. 420/2022 Z. z., nálezu Ústavného súdu Slovenskej republiky č. 130/2024 Z. z. a zákona č. 375/2024 Z. z. sa dopĺňa takto:

	V § 28 ods. 1 písm. a) prvom bode sa za slovo „roky“ vkladajú slová „alebo na dobu dohodnutú v zmluve o poskytovaní štipendia36a)“. 

Poznámka pod čiarou k odkazu 36a znie:
„36a) § 149b zákona č. 245/2008 Z. z. o výchove a vzdelávaní (školský zákon)  
     a o zmene a doplnení niektorých zákonov v znení zákona č. ..../2025 Z. z.“.“.

Doterajší čl. II sa označí ako čl. III.


Odôvodnenie:
V súvislosti so znením nového ustanovenia § 149b zákona č. 245/2008 
Z. z. o výchove a vzdelávaní a o zmene a doplnení niektorých zákonov v znení neskorších predpisov, ktorým sa zavádza možnosť poskytovať Ministerstvom obrany Slovenskej republiky štipendium pre žiakov stredných škôl, ktorí sa zaviažu po skončení štúdia na strednej škole požiadať o prijatie do štátnej služby profesionálneho vojaka a zotrvať v služobnom pomere po dohodnutú dobu, sa ustanovuje, že do dočasnej štátnej služby sa vymenuje profesionálny vojak po skončení prípravnej štátnej služby na dobu dohodnutú v zmluve o poskytovaní štipendia. Táto doba nesmie byť dlhšia ako dvojnásobok doby, počas ktorej bolo žiakovi strednej školy poskytované štipendium Ministerstvom obrany Slovenskej republiky.
Túto pripomienku považuje Ministerstvo obrany Slovenskej republiky za zásadnú
	N
	Rozporové konanie sa uskutočnilo 15. 4. 2025. 

Rozpor bol odstránený.          
 

	MOSR
Ministerstvo obrany Slovenskej republiky
	O
	Čl. I - bod 4
1.	V § 144 ods. 17 odporúčame slovo „hodnota“ nahradiť slovom „hodnotu“.
2.	V § 144 ods. 19 odporúčame slová „alebo 12“ nahradiť slovami „alebo odseku 12“.
	A
	

	MPRVSR
Ministerstvo pôdohospodárstva a rozvoja vidieka Slovenskej republiky
	O
	Názov návrhu
V názve návrhu zákona odporúčame vo vlastnom materiáli, ako aj v sprievodných dokumentoch návrhu vložiť za slovo "vzdelávaní" slová "(školský zákon)".
	A
	

	MPRVSR
Ministerstvo pôdohospodárstva a rozvoja vidieka Slovenskej republiky
	O
	K čl. I bodu 4
V § 144 ods. 18 a 21 odporúčame spresniť znenie časti vety za bodkočiarkou. Na tento účel odporúčame vložiť za slová "v  školstve" v odseku 18 slová "oznámi plnenie referenčnej hodnoty podľa odseku 17" a v odseku 21 slová "oznámi presiahnutie pomernej časti referenčnej hodnoty podľa odseku 17". Zároveň odporúčame v § 144 ods. 19 nahradiť slová "alebo 12" slovami "alebo odseku 12" s cieľom zosúladenia ustanovenia s bodom 55 prílohy č. 1 k Legislatívnym pravidlám vlády Slovenskej republiky.
	ČA
	Z hľadiska legislatívnej hospodárnosti je navrhovaná úprava v § 144 ods. 18 a 21 nadbytočná.       

	MPSVRSR
Ministerstvo práce, sociálnych vecí a rodiny Slovenskej republiky
	Z
	Zásadná pripomienka nad rámec predkladaného návrhu
Zásadne žiadam v Čl. I pred novelizačný bod 1 vložiť nový novelizačný bod 1, ktorý znie: 
„1. V § 11 ods. 1 sa na konci pripája táto veta: „Súčasťou dokumentácie žiaka sú aj opatrenia vo výchove podľa § 58 a ich písomné odôvodnenie.“.“. 
Doterajšie novelizačné body 1 až 7 je potrebné označiť ako novelizačné body 2 až 8.
Odôvodnenie: Zásadná pripomienka je reakciou na poznatky z praxe, ktoré nasvedčujú, 
že existuje nejednotnosť v chápaní, ktoré informácie z údajov, ktorými disponuje základná škola alebo stredná škola môžu byť poskytnuté inej škole v prípade prestupu žiaka na inú školu.  Pedagogickú dokumentáciu základnej školy tvorí o.i. (triedna kniha, triedny výkaz, protokol 
o komisionálnej skúške) aj katalógový list žiaka. Katalógový list žiaka spĺňa ustanovenú štruktúru a obsahuje len informácie postačujúce k samotnému vzdelávaniu a informácie 
o školských výsledkoch vrátane správania, avšak formou klasifikácie. V prípade prestupu žiaka na inú školu, dokumentáciu žiaka síce iná škola získa, ale táto dokumentácia neobsahuje všetky potrebné informácie, ktoré škola nielen k vzdelávaniu, ale aj k výchove žiaka potrebuje. 
Preto zásadne žiadam, aby náležitosťou dokumentácie žiaka boli zákonom ustanovené minimálne opatrenia vo výchove (najmä napomenutie alebo pokarhanie od triedneho učiteľa, pokarhanie od riaditeľa, podmienečné vylúčenie alebo vylúčenie, ale aj ochranné opatrenie) 
a ich odôvodnenie tak, aby sa mohli školy a školské zariadenia vzájomne informovať 
aj o takýchto podstatných skutočnostiach.
	ČA
	Rozporové konanie sa uskutočnilo 16. 4. 2025  

Predmet pripomienky bude ministerstvo školstva riešiť v komplexnej novele školského zákona s predpokladanou účinnosťou 1. 1. 2026/1. 9. 2026. 

Rozpor je odstránený.  

  

	MPSVRSR
Ministerstvo práce, sociálnych vecí a rodiny Slovenskej republiky
	O
	K vlastnému materiálu ako celku
Odporúčam jednoduchým a jednoznačným spôsobom určiť, koľko vyučovacích dní neprítomnosti z dôvodu ochorenia môže najviac ospravedlniť rodič (zákonný zástupca alebo zástupca zariadenia) v tzv. „prísnejšom režime” (v Čl. I bode 2 navrhovaný  § 144 ods. 11 a 12) a v tzv. „miernejšom režime” (v Čl. I bode navrhovaný § 144 ods. 15 až 21) počas ustanoveného obdobia v rámci polroka školského roka (kalendárny mesiac, štvrťrok školského roka, polrok školského roka – podľa určenia predkladateľom), pričom rodič (zákonný zástupca alebo zástupca zariadenia) môže ospravedlniť jednotlivú neprítomnosť žiaka z dôvodu ochorenia, ktorá trvá najviac päť po sebe nasledujúcich vyučovacích dní (resp. sedem po sebe nasledujúcich vyučovacích dní v prípade dieťaťa, ktoré plní povinné predprimárne vzdelávanie). 
Odporúčam ustanoviť počet vyučovacích dní neprítomnosti z dôvodu ochorenia, ktoré môže najviac ospravedlniť rodič (zákonný zástupca alebo zástupca zariadenia) bez ohľadu na počet dní neprítomnosti žiaka (resp. dieťaťa, ktoré plní povinné predprimárne vzdelávanie) z dôvodu ochorenia počas daného obdobia školského roka, ktoré bolo ospravedlnené potvrdením 
od lekára. 
Odporúčam v Čl. I znenie bodu 1 nahradiť znením:
„1. V § 144 ods. 10 sa na konci pripájajú tieto vety: „V prípade neprítomnosti dieťaťa alebo žiaka z dôvodu ochorenia sa vyžaduje aj predloženie potvrdenia od lekára, ak odseky 11, 12 a 15 až 21 neustanovujú inak. Podrobnosti o spôsobe preukazovania dôvodov neprítomnosti 
a dokladoch preukazujúcich dôvody neprítomnosti upraví škola v školskom poriadku.“. 
V ďalších ustanoveniach odporúčam špecifikovať len možnosti a podmienky ospravedlnenia neprítomnosti dieťaťa alebo žiaka z dôvodu ochorenia bez predloženia potvrdenia od lekára.  
Napríklad § 144 ods. 11 by v kontexte tejto odporúčacej pripomienky mohol znieť: 
„(11) Neprítomnosť žiaka z dôvodu ochorenia môže byť ospravedlnená bez predloženia potvrdenia od lekára počas polroka školského roka súhrnne najviac za 15 vyučovacích dní (alebo  iný počet vyučovacích dní podľa zváženia predkladateľa), a to len v prípade, 
ak jednotlivá neprítomnosť žiaka z dôvodu ochorenia trvá najviac päť po sebe nasledujúcich vyučovacích dní.”. 
Odôvodnenie: Z dôvodu jednoznačného a zrozumiteľného nastavenia predmetnej problematiky, keďže jej uplatňovanie sa týka v prvom rade rodičov (zákonných zástupcov alebo zástupcov zariadenia). Napríklad v súvislosti s v Čl. I bode 2 navrhovaným § 144 ods. 11 
(tzv. „prísnejší režim“)  môže byť bez potvrdenia od lekára ospravedlnených najviac v zásade 3 x 5 po sebe nasledujúcich vyučovacích dní počas polroka školského roka. Na druhej strane, ak už žiak počas polroka školského roka mal ospravedlnených napr. 2 x 7 po sebe nasledujúcich vyučovacích dní z dôvodu choroby, ktoré museli byť ospravedlnené na základe potvrdenia 
od lekára (keďže nebola splnená podmienka najmenej päť po sebe nasledujúcich vyučovacích dní), rodič (zákonný zástupca alebo zástupca zariadenia) v tomto polroku školského roka nemôže ospravedlniť neprítomnosť z dôvodu choroby trvajúcu ani viac ako jeden vyučovací deň (napr. chorobu trvajúcu dva po sebe nasledujúce vyučovacie dni). Z uvedeného vyplýva, 
že predložený návrh zákona nereflektuje ako podstatné to, či je neprítomnosť z dôvodu ochorenia ospravedlnená potvrdením od lekára, ale  to, ako dlho trvala neprítomnosť z dôvodu ochorenia v ustanovenom období (v tomto prípade počas polroka školského roka), a to bez ohľadu na to, či bola ospravedlnená rodičom (zákonným zástupcom alebo zástupcom zariadenia) alebo lekárom. Mám za to, že cieľom predloženého návrhu je zamedziť neodôvodneným ospravedlneniam neprítomnosti z dôvodu ochorenia bez lekárskeho potvrdenia, keďže vo všeobecnej časti  dôvodovej správy je uvedené, že „cieľom je upraviť podmienky ospravedlňovania neprítomnosti detí, ktoré plnia povinné predprimárne vzdelávanie, a žiakov na výchove a vzdelávaní tak, aby sa nezvyšovala administratívna záťaž detských lekárov ale zároveň nedochádzalo k nárastu absencie neprimeraným využívaním možnosti ospravedlnenia neprítomnosti na vyučovaní bez lekárskeho potvrdenia“.  
Podľa znenia ako ho navrhuje predkladateľ však bude najviac postihnutý žiak (a tým jeho zákonný zástupca alebo zástupca zariadenia) s náročnejšími zdravotnými problémami, 
ktoré si pri ochorení vyžadujú dlhšiu absenciu na vyučovaní. V dôsledku predloženého návrhu zákona v znení ako ho navrhuje predkladateľ môže nastať tiež situácia, že rodič (zákonný zástupca alebo zástupca zariadenia) v tzv. „prísnejšom režime” ospravedlní v jednom kalendárnom mesiaci (napr. v prvom kalendárnom mesiaci polroka školského roka) aj viac ako 10 vyučovacích dní  (v zásade 15 vyučovacích dní môže ospravedlniť počas kalendárneho mesiaca), ak jednotlivá neprítomnosť nepresiahne päť po sebe nasledujúcich vyučovacích dní (a neprekročí sa celková hodnota za polrok školského roka), pričom v tzv. „miernejšom režime” môže v takomto prípade rodič (zákonný zástupca alebo zástupca zariadenia) ospravedlniť najviac 10 vyučovacích dní počas kalendárneho mesiaca. Na základe uvedeného odporúčam  
aj v tzv. „prísnejšom režime” zaviesť sledovanie na základe mesačnej maximálnej hodnoty neprítomnosti alebo ju vypustiť v rámci tzv. „miernejšieho režimu” (v Čl. I bode 4 navrhovaný § 144 ods. 15 písm. b)).
	N
	Návrh na úpravu predložený v pripomienke zásadným spôsobom mení spôsob počítanie súhrnnej absencie, pri ktorej je možné ospravedlnenie bez lekárskeho potvrdenia.
 
Z návrhu predloženého do MPK je zrejmé, že do súhrnného počtu hodín za polrok sa počítajú aj hodiny, resp. dni, ktoré boli ospravedlnené lekárom. Ak by sa do tohto súhrnu nepočítali tieto hodiny, resp. dni, zvýšil by sa rozsah hodín, ktoré môžu byť ospravedlnené bez lekárskeho potvrdenia, čo je najmä v "prísnejšom režime" v rozpore so zámerom novely.                         

	MPSVRSR
Ministerstvo práce, sociálnych vecí a rodiny Slovenskej republiky
	O
	K Čl. I bodom 2 a 4
Odporúčam v Čl. I bode 2 navrhovanom § 144 ods. 11 a v Čl. I bode 4 navrhovanom § 144 
ods. 15 písm. b) a c) navrhovanú hodnotu počtu vymeškaných hodín, ktorou je „trojnásobok týždenného počtu vyučovacích hodín určených v príslušnom učebnom pláne školského vzdelávacieho programu“ (v Čl. I bode 2 navrhovaný § 144 ods. 11 a v Čl. I bode 4 navrhovaný § 144 ods. 15 písm. c)) a „dvojnásobok týždenného počtu vyučovacích hodín určených 
v príslušnom učebnom pláne školského vzdelávacieho programu“ (v Čl. I bode 4 navrhovaný 
§ 144 ods. 15 písm. b)) nahradiť hodnotou, ktorá je určená počtom vyučovacích dní tak, ako je to v súčasnej  právnej úprave (súčasne platné znenie § 144 ods. 11 zákona č. 245/2008 Z. z. 
o výchove a vzdelávaní (školský zákon) a o zmene a doplnení niektorých zákonov v znení zákona č. 120/2024 Z. z.).
Odôvodnenie: Keďže hodnotu týždenného počtu vyučovacích hodín určených v príslušnom učebnom pláne školského vzdelávacieho programu budú musieť sledovať rodičia (zákonní zástupcovia alebo zástupcovia zariadenia), aby títo vedeli, kedy ešte môžu ospravedlniť neprítomnosť svojho dieťaťa z dôvodu ochorenia, považujem jej jednoznačné a jednoduché určenie za nevyhnutné pre riadne a bezproblémové uplatňovanie predmetných práv zákonných zástupcov.
	N
	 Hodnota najvyššieho počtu vymeškaných, ktoré je možné ospravedlniť bez lekárskeho potvrdenia, nastavená v novele, sa vzťahuje na príslušný školský vzdelávací program. Každá škola bude mať upravené v školskom poriadku, aký konkrétny počet vyučovacích hodín predstavuje táto hodnota na konkrétnej škole.         

	MSSR
Ministerstvo spravodlivosti Slovenskej republiky
	Z
	Čl. I § 144 ods. 11 novelizačný bod 2
Podľa doterajšej právnej úpravy, ak neprítomnosť žiaka z dôvodu ochorenia trvala najviac 5 po sebe nasledujúcich vyučovacích dní a súhrnne počas mesiaca najviac 10 vyučovacích dní, neprítomnosť sa ospravedlňovala bez predloženia potvrdenia od lekára. V danom prípade rodič aj bez znalosti učebného plánu vzdelávacieho programu dokázal určiť, že ak chorobnosť jeho dieťaťa nepresiahla 5 po sebe nasledujúcich dní, alebo neprítomnosť z dôvodu ochorenia v danom mesiaci netrvala viac ako 10 vyučovacích dní, nie je potrebné predloženie potvrdenia od lekára. Začiatkom ďalšieho mesiaca sa tieto limity začínali počítať odznova. 
Podľa navrhovaného textu sa súhrn nebude týkať obdobia jedného mesiaca, ale celého polroka. Zároveň rodič musí vedieť identifikovať „príslušný učebný plán školského vzdelávania“, v ňom „týždenný počet vyučovacích hodín“ a pri presiahnutí trojnásobku, už všetky absencie z dôvodu ochorenia do konca polroka dokladovať potvrdeniami od lekára. Neprítomnosť žiaka pritom v škole môže byť z viacerých dôvodov, nielen z dôvodu ochorenia, napr. je uvoľnený z dôvodu reprezentácie školy, športového klubu alebo účasti na súťažiach, z rodinných dôvodov ako účasť na pohrebe a pod. Teda bude potrebné odlišovať v rámci súhrnného počtu zameškaných hodín iné dôvody absencie než ochorenia a nie je z textu jasné, či sa do súhrnu budú započítavať aj absencie podložené lekárskym potvrdením. 
Ďalej nie je jasné, či lekár bude povinný vystavovať lekárske potvrdenie len na základe žiadosti rodiča, ktorý sa domnieva, že už prekročil trojnásobok týždenného počtu vyučovacích hodín v rámci polroka.
Na základe uvedeného považujeme zámer predkladateľa sprísniť úpravu ospravedlňovania vymeškaných hodín za legitímny, avšak navrhované ustanovenia v praxi za nerealizovateľné.
	ČA
	Rozporové konanie sa uskutočnilo 16. 4. 2025.  

Rozpor bol odstránený.  

	MSSR
Ministerstvo spravodlivosti Slovenskej republiky
	Z
	Čl. I § 144 ods. 15 novelizačný bod 4
V tomto ustanovení sa navrhuje miernejší režim pre školy, na ktorých nepresiahne absencia referenčnú hodnotu nastavenú ministerstvom. Avšak v tomto režime, ktorý bude podľa predkladateľa zahŕňať väčšinu škôl, bude potrebné sledovať už nie súhrn v rámci školského polroka, ale súhrn v rámci kalendárneho mesiaca a po sebe dvoch nasledujúcich mesiacov tak, aby v rámci mesiaca nepresiahol počet hodín neprítomnosti žiaka z dôvodu ochorenia dvojnásobok týždenného počtu vyučovacích hodín určených v príslušnom učebnom pláne školského vzdelávacieho programu a zároveň v rámci dvoch po sebe nasledujúcich mesiacov viac ako trojnásobok týchto hodín. Systém Edupage rozlišuje typ absencie len ako ospravedlnenú alebo neospravedlnenú, nie na základe dôvodu. Z dôvodovej správy sme nezískali informáciu, či táto pomerne komplikovaná právna úprava bude prispôsobená aj v systéme Edupage, ktorý by uvedené parametre sledoval podľa nastavení pri danom žiakovi podľa zaradenia školy do režimu, podľa učebného plánu a rozlíšenia dôvodu absencie. 
Aj vzhľadom na krátkosť času, keďže účinnosť novely zákona sa navrhuje dňom vyhlásenia a tento systém ospravedlňovania absencií by sa mal uplatňovať od 1. septembra 2025 pri žiakoch základných a stredných škôl považujeme túto úpravu v predloženom znení za nerealizovateľnú.
	ČA
	Rozporové konanie sa uskutočnilo 16. 4. 2025. 

Rozpor bol odstránený. 



 

	MSSR
Ministerstvo spravodlivosti Slovenskej republiky
	O
	Čl. I § 144 ods. 12 novelizačný bod 2
Navrhujeme vypísať číslicu „7“ slovom. Pripomienka je legislatívno-technického charakteru.
	N
	Podľa LPV "Ak sa v jednom ustanovení uvádzajú základné číslovky od 1 do 10 a nad 10, vypisujú sa
číslicami."   

	MSSR
Ministerstvo spravodlivosti Slovenskej republiky
	O
	Čl. I § 144 ods. 16 písm. a) novelizačný bod 4
Navrhujeme vypísať číslicu „7“ slovom. Pripomienka je legislatívno-technického charakteru.
	N
	Podľa LPV Ak sa v jednom ustanovení uvádzajú základné číslovky od 1 do 10 a nad 10, vypisujú sa
číslicami.

	MZSR
Ministerstvo zdravotníctva Slovenskej republiky
	Z
	Celému materiálu
Ministerstvo zdravotníctva Slovenskej republiky vníma závažnosť a narastajúci rozsah problematiky neospravedlnenej a nadmernej ospravedlnenej absencie detí a žiakov na vyučovaní v rámci povinnej školskej dochádzky. Uvedený jav negatívne ovplyvňuje ich vzdelávacie výsledky, sociálne väzby a celkový rozvoj. Vítame preto snahu o systémové riešenie a sme pripravení participovať na hľadaní efektívnych a vyvážených opatrení. Žiadame prehodnotiť zavedenie navrhnutých podmienok na ospravedlňovanie neprítomnosti žiakov a detí v školách a predškolských zariadeniach z dôvodu ochorenia tak, aby nedochádzalo k návštevám ambulancií primárneho pediatra z dôvodu potreby vydať ospravedlnenie dieťaťu/žiakovi. Máme za to, že prezenčná návšteva dieťaťa v ambulancii primárneho pediatra má byť vykonaná v prípade ochorenia dieťaťa/žiaka len z dôvodu potreby poskytnutia zdravotnej starostlivosti, ktorú nie je možné vykonať ani telemedicínou. V prípade zavedenia navrhovaného spôsobu do praxe bude dochádzať k nadmernému zaťaženiu primárnych pediatrov nie z dôvodu potreby poskytnutia zdravotnej starostlivosti dieťaťu, čím hrozí ohrozenie dostupnosti zdravotnej starostlivosti o deti. Lekárske vyšetrenie má byť indikované zdravotným stavom a nutnosťou lekárskej intervencie, nie potrebou vystavenia potvrdenia o chorobe. Kapacity primárnych pediatrov nie sú neobmedzené a akékoľvek zvýšenie počtu návštev zdravotníckeho zariadenia z dôvodu vyšetrení alebo konzultácií detí, ktorých zdravotný stav si nevyžaduje prezenčnú lekársku pomoc, znamená skrátenie času potrebného pre deti s vážnejšími ťažkosťami, chronickými či recidivujúcimi ochoreniami a riziko neskoršieho vyšetrenia potencionálne vážne chorého dieťaťa. Je potrebné zdôrazniť, že za povinnú školskú dochádzku zodpovedá zákonný zástupca detí. Máme za to, že súčasná legislatívna úprava, umožňujúca školským zariadeniam žiadať pri chýbaní dieťaťa viac ako 2x7/5 dní v kĺzavom mesiaci od pediatra vyjadrenie o zdravotnom stave dieťaťa, a v odôvodnených prípadoch pri každom jeho chýbaní pre chorobu, je dostatočná na dohľad školského zariadenia nad prípadným zneužívaním ospravedlňovania dieťaťa/žiaka z vyučovania zákonnými zástupcami. S týmto nastavením legislatívy sú primárni pediatri stotožnení, plne si uvedomujúc svoju úlohu v starostlivosti aj o zdravý duševný a mentálny vývoj dieťaťa. Pri súčasnom nastavení nedochádza k nadmernej záťaži ambulancií primárnych pediatrov. Je však potrebné starostlivé dodržiavanie tohto nastavenia zo strany školských zariadení a kontrola dochádzky detí a žiakov do školských zariadení napríklad zapojením orgánov sociálnoprávnej ochrany detí a sociálnej kurately.
	N
	Rozporové konanie sa uskutočnilo 15. 4. 2025. 

Pripomienka bola preklasifikovaná na obyčajnú. Rozpor bol odstránený.  

 

	MZSR
Ministerstvo zdravotníctva Slovenskej republiky
	O
	čl. I bod 4 § 144 ods. 17
Vo vlastnom materiáli v čl. I bode 4 § 144 ods. 17 odporúčame slovo „hodnota“ nahradiť slovom „hodnotu.“
Odôvodnenie: Precizovanie textu.
	A
	

	MZSR
Ministerstvo zdravotníctva Slovenskej republiky
	O
	čl. I bod 4 § 144 ods. 18
Vo vlastnom materiáli v čl. I bode 4 § 144 ods. 18 odporúčame pred slová „do 15. augusta“ vložiť slovo „najneskôr“. 
Odôvodnenie: Precizovanie textu.
	N
	Vloženie príslušného slova je nadbytočné.  

	MZSR
Ministerstvo zdravotníctva Slovenskej republiky
	O
	čl. I bod 4 § 144 ods. 18
Vo vlastnom materiáli v čl. I bode 4 § 144 ods. 18 odporúčame za slová „v školstve“ vložiť slová „oznámi plnenie referenčnej hodnoty podľa odseku 17“. 
Odôvodnenie: Precizovanie textu.
	N
	Navrhovaná úprava je z hľadiska legislatívnej hospodárnosti nadbytočná.  

	MZSR
Ministerstvo zdravotníctva Slovenskej republiky
	O
	čl. I bod 4 144 ods. 21
Vo vlastnom materiáli v čl. I bode 4 144 ods. 21 odporúčame za slová „v školstve“ vložiť slová „oznámi presiahnutie pomernej časti referenčnej hodnoty podľa odseku 17“. 
Odôvodnenie: Precizovanie textu.
	N
	Navrhovaná úprava je z hľadiska legislatívnej hospodárnosti nadbytočná. 

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K doložke zlučiteľnosti
1.	V nadpise žiadame nahradiť slovo „vyhlášky“ za slovo „zákona“.
	A
	

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K doložke zlučiteľnosti
2.	V prvom bode žiadame vypustiť slovo „návrhu“.
	A
	

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K doložke zlučiteľnosti
3.	V treťom bode doložky zlučiteľnosti žiadame do písm. a) uviesť čl. 165 Zmluvy o fungovaní Európskej únie.
	A
	

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K doložke zlučiteľnosti
4.	Z dôvodu uvedenia zdroja primárneho práva Európskej únie žiadame uviesť aj body 4 a 5 doložky zlučiteľnosti.
	A
	

	SVSLPRK
Splnomocnenec vlády Slovenskej republiky pre rómske komunity
	O
	Čl. I § 144
K novelizačným bodom 1 až 4: „ V § 144 žiadame doplniť odeskom 23, ktorý znie: „23) Riaditeľ školy oznamuje zákonným zástupcom detí a žiakov pravidlá a postupy, ako aj ich zmeny podľa ods. 10 až 21 pre ospravedlnenie neprítomnosti
a) zavedeným školským informačným systémom,
b) na webovom sídle školy,
c) ak ide o zákonných zástupcov detí a žiakov podľa § 2 písm. o) aj v listinnej forme, ak nemajú prístup k elektronickým službám.“.

Odôvodnenie: Úrad splnomocnenca vlády Slovenskej republiky pre rómske komunity pokladá úsilie MŠVVM SR  zabezpečiť prítomnosť vo výchovno-vzdelávacom procese za legálny a legitímny cieľ. Navrhovaná právna úprava, napriek cieľu flexibility vykazuje znaky zložitosti, čo aj na základe doterajšej aplikačnej praxe, ktorá bola jednoduchšia, v aplikačnej praxi práve u zákonných zástupcov vytváralo kolízne situácie a zakladalo aj dôsledky či už vo sfére pôsobnosti § 12a zákona č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov , § 13 ods. 3 písm. a) zákona č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov, § 4 ods. 3 a § 7 ods. 3 zákona č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov, čo pre riaditeľov škôl zakladalo navyše procedúry v regulácií § 5 ods. 11,12,15 a 16 zákona č. 596/2003 Z. z. Tieto skutočnosti navyše sprevádzajú spravidla aj postihy  napríklad za priestupok podľa § 37 ods. 1 písm. a) až c) zákona č. 596/2003 Z. z. znova a opätovne s dôsledkami v oblasti sociálnej pomoci a podpory, viď § 88a zákona č. 372/1990 Zb. Preto je mimoriadne dôležité, najmä v prípade zákonných zástupcov detí a žiakov zo sociálne znevýhodneného prostredia, aby im škola poskytla riadne, zrozumiteľné a jednoduché informácie o postupoch a procesoch ospravedlnenia neprítomnosti, čo je opätovne zas aj v súlade s Dohovorom o právach dieťaťa a postupmi v najlepšom záujme dieťaťa. Podľa našich poznatkov, informácia úpravou v školskom poriadku podľa druhej navrhovanej vety § 144 ods. 10 nebude dostatočne účinným nástrojom pre sledovaný cieľ.
	A
	

	SVSLPRK
Splnomocnenec vlády Slovenskej republiky pre rómske komunity
	O
	Čl. I. § 144
K novelizačným bodom 1 až 4. Odporúčame vzhľadom na pomernú zložitosť systému, do 31. augusta 2027 aby predkladateľ úpravy vyhodnotil jej pozitívne a negatívne dopady, prípadne navrhol jednuduchšiu úpravu, ktoré prípadne nemusí zakladať možnosť negatívneho vnímania v prípade detí a žiakov podľa § 2 písm. o)  ale aj majoritou, osobitne na školách s väčším podielom detí a žiakov z marginalizovaných rómskych komunít ( napríklad dve kategórie škôl).
	A
	Ministerstvo školstva bude v prípade prijatia návrhu vyhodnocovať jeho realizáciu v aplikačnej praxi.     

	Verejnosť
Verejnosť
	O
	Čl. I návrhu zákona
V Čl. I návrhu zákona navrhujeme doplniť nový bod 1.:

„1. V § 6 ods. 1 sa na konci dopĺňa veta, ktorá znie: „Štátne vzdelávacie programy musia byť v súlade s Ústavou Slovenskej republiky.“.“.

Ostatné body návrhu zákona sa primerane prečíslujú.

Odôvodnenie:
Navrhujeme do školského zákona dať novú povinnosť, a to, že štátne vzdelávacie programy musia byť v súlade s Ústavou Slovenskej republiky. Rozumie sa Ústavou Slovenskej republiky č. 460/1992 Zb. v znení neskorších predpisov.
	N
	Pripomienka je nad rámec návrhu.     

	Verejnosť
Verejnosť
	O
	Čl. I bod 3
Navrhuje sa v čl. I bode 3 vypustiť tieto slová: „sa slová „Vo výnimočných a osobitne“ nahrádzajú slovom „V“ a“ (teda zachovať slová „Vo výnimočných a osobitne odôvodnených prípadoch“ v § 144 ods. 13).

Odôvodnenie: Na takúto zmenu právnej úpravy nie je žiadny dôvod, pričom ani v dôvodovej správe nie je nijak vysvetlené a odôvodnené, prečo predkladateľ navrhuje vypustiť formuláciu „Vo výnimočných a osobitne odôvodnených prípadoch“, resp. ju upraviť na „V odôvodnených prípadoch“. Takáto zmena dáva škole široký priestor na svojvoľné alebo dokonca až šikanózne uplatňovanie tohto ustanovenia, napr. vyžadovanie dokladov pri každej neprítomnosti len s odkazom na a vágne a všeobecne formulovaný dôvod a uvedená zmena zasahuje do práv zákonných zástupcov aj žiakov. Je preto žiadúce zachovať doterajšie znenie.
	N
	Cieľom príslušnej úpravy je zvýšenie prevencie pred zneužívaním možnosti ospravedlnenia bez lekárskeho potvrdenia, resp. bez iného dokladu preukazujúceho neprítomnosť. Zároveň podľa navrhovanej úpravy "podrobnosti o spôsobe preukazovania dôvodov neprítomnosti a dokladoch preukazujúcich dôvody neprítomnosti upraví škola v školskom poriadku".                

	Verejnosť
Verejnosť
	O
	Čl. I bod 4 § 144 ods. 21
V čl. I bode 4 v novom odseku 21 je časť za bodkočiarkou nezrozumiteľná, keďže v nej chýba sloveso aj predmet.
	N
	Na časť vety za bodkočiarkou sa vzťahuje podmet a prísudok z hlavnej vety.  

	Verejnosť
Verejnosť
	O
	Čl. I bod 4 § 144 ods. 18
V čl. I bode 4 v novom odseku 18 je časť za bodkočiarkou nezrozumiteľná, keďže v nej chýba sloveso aj predmet.
	N
	Na časť vety za bodkočiarkou sa vzťahuje podmet a prísudok z hlavnej vety.    

	Verejnosť
Verejnosť
	O
	Celému materiálu
Návrh zákona je zmätočný a nerieši, ako má zákonný zástupca alebo žiak preukázať neprítomnosť z dôvodu choroby, keď lekári nie sú povinní vystavovať školské ospravedlnenky, resp. potvrdenia o chorobe detí. Je preto namieste návrh zákona stiahnuť a prepracovať.
	N
	Vzhľadom na cieľ navrhovaného mechanizmu a jednotlivé okolnosti, ktoré vstupujú do nastavenia a zmien jednotlivých režimov, nevnímame návrh ako nezrozumiteľný.     

	Verejnosť
Verejnosť
	O
	Celému materiálu
Do čl. I je potrebné doplniť nový bod v znení:

V § 1 písm. g) sa slová „rodičov, inej fyzickej osoby než rodiča, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu, poručníka alebo opatrovníka (ďalej len „zákonný zástupca“)“ nahrádzajú slovami „zákonných zástupcov“.

Odôvodnenie: Súčasné znenie ustanovenia § 1 písm. g) zákona č. 245/2008 Z. z. (školský zákon) je v rozpore s § 27 ods. 1 Občianskeho zákonníka, ktoré znie: „Kto je zákonným zástupcom maloletého dieťaťa, upravuje Zákon o rodine.“. 

Je preto nežiadúce, aby v školskom zákone bola osobitná definícia zákonného zástupcu, ktorá navyše nie je v súlade so zákonom o rodine ani s Občianskym zákonníkom. Naopak, je potrebné vychádzať z toho, že to, kto je zákonným zástupcom, je už upravené v zákone o rodine, prípadne v Občianskom zákonníku, a je neprípustné vytvárať osobitnú definíciu zákonného zástupcu v školskom zákone.

Ustanovenie § 1 písm. g) školského zákona odporuje základným pravidlám tvorby zákonov, najmä požiadavka na bezrozpornosť právneho poriadku a požiadavka na jednotné používanie právnych pojmov v celom právnom poriadku. Toto ustanovenie je tak v rozpore aj s § 3 ods. 3 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky.
	N
	Pripomienka je nad rámec návrhu.   



Vznesené hromadné pripomienky
	Subjekt
	Podporo-
vatelia
	Pripomienka
	Vyh.
	Spôsob vyhodnotenia

	K materiálu neboli pridané hromadné pripomienky.
	
	
	
	



Sumarizácia vznesených pripomienok podľa subjektov
	Č.
	Subjekt
	Pripomienky do termínu
	Pripomienky po termíne
	Nemali pripomienky
	Vôbec nezaslali

	1.
	APZD – Asociácia priemyselných zväzov a dopravy
	0 (0o, 0z)
	0 (0o, 0z)
	
	X

	2.
	ASŠŠZ – Asociácia súkromných škôl a školských zariadení
	1 (1o, 0z)
	0 (0o, 0z)
	
	

	3.
	AZZZ SR – Asociácia zamestnávatelských zväzov a združení Slovenskej republiky
	0 (0o, 0z)
	0 (0o, 0z)
	
	X

	4.
	BBSK – Banskobystrický samosprávny kraj
	0 (0o, 0z)
	0 (0o, 0z)
	
	X

	5.
	BSK – BRATISLAVSKÝ SAMOSPRÁVNY KRAJ
	0 (0o, 0z)
	0 (0o, 0z)
	
	X

	6.
	GPSR – Generálna prokuratúra Slovenskej republiky
	1 (1o, 0z)
	0 (0o, 0z)
	
	

	7.
	KBS – Konferencia biskupov Slovenska
	2 (0o, 2z)
	0 (0o, 0z)
	
	

	8.
	KOZSR – Konfederácia odborových zväzov Slovenskej republiky
	0 (0o, 0z)
	0 (0o, 0z)
	
	X

	9.
	KSK – Košický samosprávny kraj
	0 (0o, 0z)
	0 (0o, 0z)
	
	X

	10.
	Klub 500 – Klub 500
	0 (0o, 0z)
	0 (0o, 0z)
	
	X

	11.
	MDSR – Ministerstvo dopravy Slovenskej republiky
	4 (4o, 0z)
	0 (0o, 0z)
	
	

	12.
	MFSR – Ministerstvo financií Slovenskej republiky
	1 (1o, 0z)
	0 (0o, 0z)
	
	

	13.
	MHSR – Ministerstvo hospodárstva Slovenskej republiky
	0 (0o, 0z)
	0 (0o, 0z)
	X
	

	14.
	MINCRS – Ministerstvo cestovného ruchu a športu Slovenskej republiky
	3 (3o, 0z)
	0 (0o, 0z)
	
	

	15.
	MIRRI SR – Ministerstvo investícií, regionálneho rozvoja a informatizácie Slovenskej republiky
	0 (0o, 0z)
	0 (0o, 0z)
	X
	

	16.
	MKSR – Ministerstvo kultúry Slovenskej republiky
	3 (3o, 0z)
	0 (0o, 0z)
	
	

	17.
	MOSR – Ministerstvo obrany Slovenskej republiky
	3 (1o, 2z)
	0 (0o, 0z)
	
	

	18.
	MPRVSR – Ministerstvo pôdohospodárstva a rozvoja vidieka Slovenskej republiky
	2 (2o, 0z)
	0 (0o, 0z)
	
	

	19.
	MPSVRSR – Ministerstvo práce, sociálnych vecí a rodiny Slovenskej republiky
	3 (2o, 1z)
	0 (0o, 0z)
	
	

	20.
	MSSR – Ministerstvo spravodlivosti Slovenskej republiky
	4 (2o, 2z)
	0 (0o, 0z)
	
	

	21.
	MVSR – Ministerstvo vnútra Slovenskej republiky
	0 (0o, 0z)
	0 (0o, 0z)
	X
	

	22.
	MZSR – Ministerstvo zdravotníctva Slovenskej republiky
	5 (4o, 1z)
	0 (0o, 0z)
	
	

	23.
	MZVEZ SR – Ministerstvo zahraničných vecí a európskych záležitostí Slovenskej republiky
	0 (0o, 0z)
	0 (0o, 0z)
	X
	

	24.
	MŠVVaMSR – Ministerstvo školstva,výskumu,vývoja a mládeže Slovenskej republiky
	0 (0o, 0z)
	0 (0o, 0z)
	
	X

	25.
	MŽPSR – Ministerstvo životného prostredia Slovenskej republiky
	0 (0o, 0z)
	0 (0o, 0z)
	X
	

	26.
	NBS – Národná banka Slovenska
	0 (0o, 0z)
	0 (0o, 0z)
	X
	

	27.
	NBÚ – Národný bezpečnostný úrad
	0 (0o, 0z)
	0 (0o, 0z)
	
	X

	28.
	NKÚSR – Najvyšší kontrolný úrad Slovenskej republiky
	0 (0o, 0z)
	0 (0o, 0z)
	
	X

	29.
	NSK – Nitriansky samosprávny kraj
	0 (0o, 0z)
	0 (0o, 0z)
	
	X

	30.
	NSSR – Najvyšší súd Slovenskej republiky
	0 (0o, 0z)
	0 (0o, 0z)
	
	X

	31.
	OAPSVLÚVSR – Odbor aproximácie práva sekcie vládnej legislatívy Úradu vlády SR
	4 (4o, 0z)
	0 (0o, 0z)
	
	

	32.
	OZ PŠaV na Slovensku – Odborový zväz pracovníkov školstva a vedy na Slovensku
	0 (0o, 0z)
	0 (0o, 0z)
	
	X

	33.
	PMÚSR – Protimonopolný úrad Slovenskej republiky
	0 (0o, 0z)
	0 (0o, 0z)
	X
	

	34.
	PSK – Prešovský samosprávny kraj
	0 (0o, 0z)
	0 (0o, 0z)
	
	X

	35.
	RÚZSR – Republiková únia zamestnávateľov
	0 (0o, 0z)
	0 (0o, 0z)
	
	X

	36.
	SK8 – Samosprávne kraje Slovenska
	0 (0o, 0z)
	0 (0o, 0z)
	
	X

	37.
	SPPK – Slovenská poľnohospodárska a potravinárska komora
	0 (0o, 0z)
	0 (0o, 0z)
	
	X

	38.
	SVSLPRK – Splnomocnenec vlády Slovenskej republiky pre rómske komunity
	2 (2o, 0z)
	0 (0o, 0z)
	
	

	39.
	SŠHRSR – Správa štátnych hmotných rezerv Slovenskej republiky
	0 (0o, 0z)
	0 (0o, 0z)
	
	X

	40.
	TSK – Trenčiansky samosprávny kraj
	0 (0o, 0z)
	0 (0o, 0z)
	
	X

	41.
	TTSK – Trnavský samosprávny kraj
	0 (0o, 0z)
	0 (0o, 0z)
	
	X

	42.
	UOOU SR – Úrad na ochranu osobných údajov Slovenskej republiky
	0 (0o, 0z)
	0 (0o, 0z)
	
	X

	43.
	UPVSR POaZE – Úrad podpredsedu vlády Slovenskej republiky pre Plán obnovy a znalostnú ekonomiku
	0 (0o, 0z)
	0 (0o, 0z)
	
	X

	44.
	URSO – Úrad pre reguláciu sieťových odvetví
	0 (0o, 0z)
	0 (0o, 0z)
	
	X

	45.
	UpUPaVSR – Úrad pre územné plánovanie a výstavbu Slovenskej republiky
	0 (0o, 0z)
	0 (0o, 0z)
	
	X

	46.
	Verejnosť – Verejnosť
	6 (6o, 0z)
	0 (0o, 0z)
	
	

	47.
	ZMOS – Združenie miest a obcí Slovenska
	0 (0o, 0z)
	0 (0o, 0z)
	
	X

	48.
	hlavné mesto – Hlavné mesto Slovenskej republiky Bratislava
	0 (0o, 0z)
	0 (0o, 0z)
	
	X

	49.
	ÚDZS – Úrad pre dohľad nad zdravotnou starostlivosťou
	0 (0o, 0z)
	0 (0o, 0z)
	
	X

	50.
	ÚGKKSR – Úrad geodézie, kartografie a katastra Slovenskej republiky
	0 (0o, 0z)
	0 (0o, 0z)
	
	X

	51.
	ÚJDSR – Úrad jadrového dozoru Slovenskej republiky
	0 (0o, 0z)
	0 (0o, 0z)
	X
	

	52.
	ÚMS – Únia miest Slovenska
	0 (0o, 0z)
	0 (0o, 0z)
	
	X

	53.
	ÚNMSSR – Úrad pre normalizáciu,  metrológiu a skúšobníctvo Slovenskej republiky
	0 (0o, 0z)
	0 (0o, 0z)
	X
	

	54.
	ÚPVSR – Úrad priemyselného vlastníctva Slovenskej republiky
	0 (0o, 0z)
	0 (0o, 0z)
	X
	

	55.
	ÚVO – Úrad pre verejné obstarávanie
	0 (0o, 0z)
	0 (0o, 0z)
	X
	

	56.
	ÚVSR – Úrad vlády Slovenskej republiky
	0 (0o, 0z)
	0 (0o, 0z)
	
	X

	57.
	Ústavný súd SR – Kancelária Ústavného súdu Slovenskej republiky
	0 (0o, 0z)
	0 (0o, 0z)
	
	X

	58.
	ŠÚSR – Štatistický úrad Slovenskej republiky
	0 (0o, 0z)
	0 (0o, 0z)
	X
	

	59.
	ŽSK – Žilinský samosprávny kraj
	0 (0o, 0z)
	0 (0o, 0z)
	
	X

	
	Spolu
	44 (36o, 8z)
	0 (0o, 0z)
	12
	32

